Ute i verden var tegneundervisning nærmest blitt en motesak mot slutten av det attende århundre. Mange av de store kunstakademiene ble etablert på denne tiden, for eksempel Kunstakademie Düsseldorf (1773), Royal Academy of Arts i London (1768) og Det Kongelig Danske Skildre- Bildhugger- og Bygnings-Academi i Kiøbenhavn (1754). Denne strømningen ga seg også spredte utslag i norske byer, blant annet ga malerne, «skildrerne», som selv malte portretter, landskap og bygninger, tegneundervisning.